(vovworld)- ຕອນເຊົ້າວັນທີ 1/4 ຢູ່ ຮ່າໂນ້ຍ, ໄດ້ໄຂກອງປະຊຸມສຳມະນາ“ການເຊື່ອມໂຍງອາຊຽນຜ່ານກົດໝາຍ” ພາຍໃຕ້ຫົວຂໍ້ວ່າ: “ປະຊາຄົມເສດຖະກິດ ອາຊຽນ” ໂດຍສະຖາບັນການຕ່າງປະເທດ ສົມທົບກັບສູນຄົ້ນຄ້ວາກົດໝາຍ ຂຶ້ນກັບມະຫາວິທະຍາໄລ ສິງກະໂປ ຈັດຕັ້ງຂຶ້ນ. ມີຜູ້ແທນກວ່າ 100 ທ່ານ ຊື່ງແມ່ນບັນດາເຈົ້າຫນ້າທີ່ລັດຖະບານ, ນັກຮຽນຮູ້, ຜູ້ຊ່ຽວຊານດ້ານກົດໝາຍຂອງ 10 ປະເທດ ສະມາຊິກ ອາຊຽນ ແລະ ຜູ້ຕາງຫນ້າບັນດາສະຖາບັນຄົ້ນຄ້ວາສາກົນຂອງ 20 ປະເທດ ໃນໂລກ ໄດ້ເຂົ້າຮ່ວມກອງປະຊຸມສຳມະນາ. ກ່າວຄຳທີ່ກອງປະຊຸມສຳມະນາ, ທ່ານ ໂຮ່ຊວນເຊີນ, ຮອງລັດຖະມົນຕີການຕ່າງປະເທດ ຫວຽດນາມ ໄດ້ເນັ້ນຫນັກວ່າ:ຍາມໃດ ອາຊຽນແມ່ນບຸລິມະສິດຕົ້ນຕໍໃນນະໂຍບາຍການຕ່າງປະເທດ ຂອງຫວຽດນາມ.
“ແຜນນະໂຍບາຍສະເຫມີຕົ້ນສະເຫມີປາຍຂອງຫວຽດນາມ ແມ່ນເປັນເຈົ້າການ, ຕັ້ງຫນ້າເຊື່ອມໂຍງເຂົ້າກັບໂລກ. ຫວຽດນາມ ເຄົາລົບບັນດາຫລັກການພື້ນຖານຂອງກົດບັດ ສປຊ, ເຄົາລົບກົດໝາຍສາກົນ ແລະ ບັນດາຂໍ້ກຳນົດການປະພຶດຂອງພາກພື້ນ. ຫວຽດນາມ ສະຫນັບສະຫນູນ ການຍົກສູງບົດບາດຂອງກົດໝາຍໃນການຮ່ວມສຳພັນ ແລະ ສ້າງປະຊາຄົມ ອາຊຽນ. ຍາມໃດ ຫວຽດນາມກໍແມ່ນສະມາຊິກເປັນເຈົ້າການ, ຕັ້ງຫນ້າໃນວິວັດທະນາການເຈລະຈາ ກົດບັດ ອາຊຽນ ກໍຄືນຳເນື້ອໃນ ກົດບັດ ອາຊຽນ ເຂົ້າສູ່ຊີວິດຕົວຈິງ. ພາຍຫລັງ ກົດບັດອາຊຽນ ໄດ້ຮັບການລົງນາມເມ່ືອປີ 2007, ຫວຽດນາມ ແມ່ນຫນຶ່ງໃນບັນດາປະເທດ ອາຊຽນ ທຳອິດ ໃຫ້ສັດຕະຍາບັນກົດບັດອາຊຽນ. ຫວຽດນາມ ກໍຕັ້ງຫນ້າໃນວິວັດການພິຈາລະນາ, ເພີ່ມເຕີມ, ປັບປຸງເນື້ອໃນກົດໝາຍກໍຄືບັນດາຂັ້ນຕອນ, ລະບຽບການພາຍໃນປະເທດໃຫ້ເໝາະສົມກັບຮີດຄອງປະເພນີ ແລະ ຂໍ້ກຳນົດຂອງ ອາຊຽນ.”
ທີ່ກອງປະຊຸມສຳມະນາ, ບັນດານັກຮຽນຮູ້, ຜູ້ຊ່ຽວຊານໄດ້ປຶກສາຫາລື ເພີ່ມທະວີການນຳໃຊ້ກົດໝາຍເຂົ້າໃນການຮ່ວມສຳພັນເສດຖະກິດ ອາຊຽນ, ຖອດຖອນບັນດາບົດຮຽນອັນລຳ້ຄ່າ ຈາກພຶດຕິກຳກໍຄືທິດສະດີ.